**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-30 „DĖL Klaipėdos miesto savivaldybės nuomojamo turto sąrašo patvirtinimo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama pakeisti Klaipėdos miesto savivaldybės nuomojamo turto sąrašą, patvirtintą Savivaldybės tarybos 2012 m. sausio 27 d. sprendimu Nr. T2-30 (priedas).

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės materialiojo turto nuomos tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2011 m. gruodžio 22 d. sprendimu Nr. T2-401. Pagal Tvarkos aprašo 3 punktą, Savivaldybės turtas nuomojamas pagal Klaipėdos miesto savivaldybės tarybos patvirtintą nuomojamo turto sąrašą.

Klaipėdos Gedminų progimnazija ir Klaipėdos Maksimo Gorkio pagrindinė mokykla pateikė Klaipėdos miesto savivaldybės administracijos direktoriui prašymą įtraukti valgyklos ir maisto gamybos patalpas į nuomojamo turto sąrašą.

Taip pat Tvarkos aprašas papildomas nauju 146 punktu. Į nurodytą sąrašą įtraukiamos savivaldybei priklausančios patalpos Klevų g. 2B, Klaipėdoje.

Atsižvelgiant į tai parengtas Tarybos sprendimo projektas „Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 Dėl Klaipėdos miesto savivaldybės nuomojamo turto sąrašo patvirtinimo“ pakeitimo.

**3. Kokių rezultatų laukiama.**

Papildytas Klaipėdos miesto savivaldybės nuomojamo turto sąrašas ir sudaryta galimybė Savivaldybės įstaigoms nuomoti savivaldybei priklausantį turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

L. e. Turto skyriaus vedėjo pareigas Genovaitė Paulikienė